Diari Oficial de la Generalitat Valenciana


Sumari del DOGV 4946, del 15-02-2005 (2005/1556)

ORDRE de 10 de febrer de 2005, de la Conselleria d'Agricultura, Pesca i Alimentació, per la qual es desenvolupa, parcialment, el Decret 22/2005, de 4 de febrer, del Consell de la Generalitat Valenciana, pel qual s'estableixen ajudes per a pal·liar els danys produïts per les gelades dels últims dies del mes de gener de l'any 2005.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4946

Data del DOGV
:   15-02-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/1556


Data del document
:   10-02-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda a l'agricultura
    * inclemència atmosfèrica
    * catàstrofe agrícola
    * agricultor
    * desastre natural
    * suport econòmic
    * ajuda pública

ORDRE de 10 de febrer de 2005, de la Conselleria d'Agricultura, Pesca i Alimentació, per la qual es desenvolupa, parcialment, el Decret 22/2005, de 4 de febrer, del Consell de la Generalitat Valenciana, pel qual s'estableixen ajudes per a pal·liar els danys produïts per les gelades dels últims dies del mes de gener de l'any 2005. [2005/A1556]
  
Els efectes de les últimes gelades en els cultius de creïlles i/o ornamentals són fàcilment visibles sempre que romanguen al camp, cosa que condiciona la rotació d'estos i l'aprofitament agrícola de la parcel·la afectada. Açò determina la necessitat d'adoptar mesures amb caràcter immediat per a estos cultius.
  
Per això, i sense perjuí de l'adopció de les restants mesures que siga necessari adoptar en desenvolupament de l'esmentat decret, de conformitat amb allò que s'ha previst en la seua disposició final primera, i segons les atribucions conferides per l'article 35 de la Llei de Govern Valencià,
  
ORDENE
  
Article 1
  
Els titulars d'aquelles explotacions amb cultius de creïlla i ornamentals que hagen resultat afectades per les gelades dels últims dies de gener de 2005, i necessiten substituir-los per a realitzar la rotació de cultius, hauran de presentar, en el termini de 10 dies, una declaració de danys a les oficines comarcals de la Conselleria d'Agricultura, Pesca i Alimentació.
  
La declaració de danys haurà d'anar acompanyada de la fotocòpia del DNI / NIF, del titular de la parcel·la, i comprendrà les dades següents:
  
- Identificació de la parcel·la, polígon i municipi al qual pertany.
  
- Indicació de la superfície de cultiu afectat, creïlla i/o ornamentals, amb l'estimació del percentatge de danys sofrits.
  
Article 2
  
Transcorreguts 15 dies des de la data de presentació de la indicada declaració de danys, es podrà procedir a la substitució dels cultius.
  
DISPOSICIONS FINALS
  
Única
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
València, 10 de febrer de 2005
  
El conseller d'Agricultura, Pesca i Alimentació,
  
JUAN GABRIEL COTINO FERRER